PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU S.A.D.
Nr. …………………………………                                                       dr. ing. Gheorghe Ciuhandu                 

REFERAT

	Prin prezentul referat propunem completarea Listei spaţiilor comerciale sau de prestări servicii, care urmează să fie vândute potrivit dispoziţiilor Legii nr.550/2002, dar pentru care s-au emis Dispoziţii de respingere a notificărilor, dispoziţii împotriva cărora nu s-au promovat acţiuni de anulare în instanţă. 
* Imobilul din Timişoara, bv. Tinereţii nr.5 a fost revendicat în baza Legii nr.10/2001, prin Notificarea nr.DO6X1006094/06.11.2001 de către numiţii Elfriede Ecaterina Terezia Reichrath şi Walter Hildebrand Schmidt .
	Prin Dispoziţia nr.180 din data de 28.01.2004 privind respingerea notificării referitoare la cererea de restituire în natură a imobilului situat în Timişoara, bv. Tinereţii nr.5, s-a respins notificarea nr.751 din 02.11.2001 referitoare la cererea de restituire în natură pentru imobilul din Timişoara, bv. Tinereţii nr.5.
Prin adresele nr.DO6X1006094/30.01.2004 s-au transmis la data de 30.01.2004 numiţilor Elfriede Ecaterina Terezia Reichrath şi Walter Hildebrand Schmidt Dispoziţia nr.180/28.01.2004 a Primarului Municipului Timişoara.
Contestaţia împotriva Dispoziţiei nr.180 din data de 28.01.2004 a fost examinată de către Tribunalul Timiş care prin Sentinţa Civilă nr.685/4.06.2004 “respinge contestaţia formulată de contestatorii Reicharth Elfride Katharina Theresia şi Schmidt Walter Hildebrand prin mandatar Anastasiu Maria”, definitivă şi irevocabilă la data de 31.08.2004.	
	În baza art.24 alin. (1) din Legea privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local nr.550 din 14.10.2002, publicată în  Monitorul Oficial nr.803/05.11.2002;
	Având în vedere cele prezentate 
PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind completarea Listei spaţiilor comerciale sau de prestări servicii, proprietate privată a statului care se află în administrarea Consiliului Local al Municipiului Timişoara, precum şi a celor aflate în patrimoniul regiilor autonome de interes local de sub autoritatea Consiliului Local al Municipiului Timişoara, care urmează să 
fie vândute potrivit dispoziţiilor Legii nr.550/14.10.2002, evidenţiate  în Anexa la Hotărârea Consiliului Local nr.327/04.12.2002, cu spaţiile comerciale sau de prestări servicii situate în imobilul din Timişoara, bv. Tinereţii nr.5, trecute în Anexa care face parte integrantă din prezentul referat.
2. Spaţiile aflate în imobile cuprinse în Lista monumentelor istorice aprobate prin Ordinul nr.2314/2004 al Ministerului Culturii şi Cultelor vor fi vândute numai după obţinerea avizului favorabil al Ministerului Culturii şi Cultelor în conformitate cu art.2 alin.2 din Legea ne.550/2002 precum şi în conformitate cu art.4 alin.4 din Legea nr.422/2001.
3. Spaţiile aflate în imobile cuprinse în Lista monumentelor istorice aprobate prin Ordinul nr.2314/2004 al Ministerului Culturii şi Cultelor vor respecta Regulamentul local de Urbanism aprobat prin HCL nr.157/2002 privind funcţiunile admise în zonă.

                                   VICEPRIMAR                                                          DIRECTOR

                                 ing. Adrian Orza                                          ec. Nicuşor Constantin Miuţ

                                                                                                                    ŞEF BIROU
                            DIRECŢIA URBANISM
                                     DIRECTOR                                                      ing. Marius Voicu

                              dr. arh. Radu Radoslav                                          REFERENT DE SPEC.

                                     AVIZAT                                                           sing. Gheorghe Drăgoi
                           SERVICIU JURIDIC